open-index/open-wikipedia-markdown huggingface dataset:
Tapionhapero

**Tapionhapero** (*Russula olivobrunnea*) on haperolaji. Lakki on leveydeltään 5–15 senttimetriä ja väriltään ruskea, punaruskea tai violetti. Lakin reuna on uurteinen ja pintakelmu on nyljettävissä osittain. Heltat ovat melko tiheät ja keltaiset. Myös itiöpöly on keltaista. Malto on valkoista. Jalka on 6–13 senttimetriä pitkä ja valkoinen. Sienen maku on mieto. Suomessa sitä tavataan harvinaisena kuusilehdoissa. Se on kuusen juurisieni ja sen kasvuaika on heinäkuusta lokakuuhun. Laji on luokiteltu Suomessa elinvoimaiseksi.

## Lähteet

## Aiheesta muualla
* Laji.fi: Tapionhapero (''Russula olivobrunnea'')
Johann Most

**Johann Joseph Most** (1846–1906) oli saksalainen anarkisti. Hän toimi alkujaan agitaattorina ja sanomalehtimiehenä Saksan sosiaalidemokraattisessa puolueessa. Hän oli 1874–1878 Saksan valtiopäivien jäsen. Kun hänen agitointinsa alkoi saada yhä anarkistisemman, väkivallantekoja suosittelevan suunnan, hänet erotettiin sosiaalidemokraattisesta puolueesta. Saksasta karkotettuna Most jatkoi toimintaansa Lontoossa ja sittemmin Amerikassa. Hänet tuomittiin sekä Englannissa että Amerikassa vankeusrangaistukseen. Hän julkaisi *[[Freiheit]]*-nimistä lehteä. Mostin muistelmat *Memoiren* ilmestyivät 1903.

Most on kirjoittanut työväenlaulun Köyhälistön laulun alkuperäiset saksankieliset sanat.

## Lähteet

## Aiheesta muualla
Radikal Ungdom

**Radikal Ungdom** on tanskalainen poliittinen nuorisojärjestö, jonka emopuolue on Radikal Venstre. Ideologialtaan se on sosiaaliliberaalinen ja edustaa poliittista keskustaa. Elokuussa 2020 järjestön puheenjohtajaksi valittiin Jacob Robsøe. 

Järjestö perustettiin alun perin vuonna 1911, kun 16 nuorta kokoontui perustamiskokoukseen Radikaali Venstren puoluekokouksen yhteydessä. Nykymuodossaan Radikal Undom aloitti toimintansa kuitenkin vuonna 1994. Nykyään sillä on yhteensä 15 paikallisosastoa ympäri maata.

Vuonna 2016 järjestö julkaisi omien sanojensa mukaan pitkien ja ylpeiden lauluperinteidensä innoittamana Sangbogen-laulukirjan, joka sisältää poliittisesti värittyneitä juomalauluja sekä parodioituja uudelleensovituksia.   

Järjestö on NCF:n, Lymecin ja IFLRY:n jäsen.  

## Lähteet
Seesam-palkinto

**Seesam-palkinto** on joka toinen vuosi jaettava palkinto, joka myönnetään selkokielisen kirjallisuuden edistämisestä. Palkinnon myöntää Selkokeskuksen selkokirjatyöryhmä. Seesam-palkinto on jaettu vuodesta 1992 lähtien. Se voidaan myöntää esimerkiksi kirjailijalle, kuvittajajalle, kääntäjälle, tutkijalle tai kustantajalle.

## Palkitut

Lähde

## Lähteet

## Aiheesta muualla
* Seesam-palkinto Selkokeskuksen verkkosivuilla
Lehtoviinihapero

**Lehtoviinihapero** (*Russula pubescens*) on haperolaji. Sen lakki on 4–12 senttimetriä leveä. Lakki on väriltään viininpunainen tai punaruskea ja pinnaltaan epätasainen ja reunasta uurteinen. Lakin keskusta on reunoja vaaleampi ja vihertävä. Pintakelmu on osittain nyljettävissä. Heltat ovat aluksi valkoisia ja myöhemmin kellertäviä. Itiöpöly on keltaista. Malto on valkoista, mutta se muuttuu leikkauspinnalta punertavaksi tai haamaaksi. Jalka on 4–10 senttimetriä pitkä ja valkoinen. Sienen maku on mieto, ja se on hyvä ruokasieni. Lehtoviinihapero kasvaa koko Suomessa lehdoissa, sekametsissä ja tunturikoivikoissa. Se on koivun juurisieni. Kasvuaika on elokuusta syyskuuhun. Laji on luokiteltu Suomessa elinvoimaiseksi.

Lehtoviinihapero muistuttaa viinihaperoa. Lehtoviinihaperon erottaa viinihaperosta epätasaisen, uurteisen ja keskustasta vaaleamman lakin avulla.

## Lähteet

## Aiheesta muualla
* Laji.fi: Lehtoviinihapero (''Russula pubescens'')
Dummy Boy

**Dummy Boy** on 6ix9inen debyyttialbumi, joka julkaistiin 27. marraskuuta 2018.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Henkilöstö
* 6ix9ine – vokalisti
* Andres Espana – kitara (kappale 3)
* Lee "Wizard Lee" Weinberg – miksaus (kappaleet 1–4, 6–10, 12, 13), masterointi (kappaleet 1–4, 6–13), äänitys (kappaleet 3, 4, 6, 8–10, 12, 13)
* Todd Robinson – miksaus (kappaleet 4, 6, 12), äänitys (kappaleet 4, 6, 12)
* Take a Daytrip – miksaus (kappaleet 13), äänitys (kappale 13)
Numeeninen

**Numeeninen** (, jumala) "jumalallinen" on saksalaisen teologin Rudolf Otton kehittämä termi, joka kuvaa uskonnollisen elämyksen irrationaalista laatua.

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .

### Viitteet
Närhikirjoahven

**Närhikirjoahven** (*Caquetaia spectabilis*) on kirjoahventen (Cichlidae) heimoon kuuluva makean veden kalalaji, jota pidetään myös akvaariossa. Lajilla on myös pieni taloudellinen merkitys ruokakalana. Sen tieteellinen lajinimi *spectabilis* tulee latinan kielestä ja viittaa lajin silmiinpistävään ulkonäköön.

Närhikirjoahven voi kasvaa korkeintaan 19 senttimetrin mittaiseksi. Laji saavuttaa sukukypsyyden keskimäärin 5,08 senttimetrin mittaisena. Koiraat ovat naaraita kookkaampia ja värikkäämpiä.

Närhikirjoahventa tavataan Brasiliasta ja Guyanasta. Se elää noin 26–27 asteen lämpöisissä vesissä, joissa kasvaa runsaasti vesikasveja. Närhikirjoahven saalistaa ravintonsa väijymällä. Kudun aikana naaras munii noin 400–1 500 munaa. Sekä koiras että naaras vartioivat munia siihen saakka kunnes ne kuoriutuvat.

## Lähteet
Jules Sedney

**Jules Sedney** (28. syyskuuta 1922 – 18. kesäkuuta 2020) oli Surinamen viides pääministeri 1969–1973 ja Surinamen keskuspankin johtaja 1980–1983.

## Elämä
Sedney pääsi maansa pääministerin virkaan 20. marraskuuta 1969. Hän pyrki urallaan Surinamen itsenäistymiseen. Sedneyn virka pääministerinä päättyi 24. joulukuuta 1973. Vuonna 1980 hänestä tuli Surinamen keskuspankin pääjohtaja. Tämä virka kuitenkin päättyi vuonna 1983, kun Sedney joutui riitaan Dési Boutersen kanssa. Hän joutui lähtemään maanpakoon samana vuonna. Samana vuonna häneltä myös riistettiin Surinamen kansalaisuus. Sedney vietti Alankomaissa kuusi vuotta, kunnes hänelle annettiin lupa palata kotimaahansa vuonna 1989.

Sedney kuoli 18. kesäkuuta 2020. Hän oli aikaisemmin joutunut sairaalahoitoon.

## Lähteet
Rubidiumkarbonaatti

**Rubidiumkarbonaatti** (Rb2CO3) on rubidium- ja karbonaatti-ionien muodostama epäorgaaninen ioniyhdiste. Yhdistettä käytetään rubidiumin ja sen yhdisteiden sekä erikoislasien valmistamiseen ja orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa rubidiumkarbonaatti on valkoista tai väritöntä kiteistä ainetta. Yhdisteen alkeiskoppi on monokliininen. Rubidiumkarbonaatti imee kosteutta eli se on hygroskooppista. Se liukenee erittäin hyvin veteen ja liuokset ovat emäksisiä. Kidevedettömän yhdisteen lisäksi tunnetaan myös kidevedellinen monohydraatti (Rb2CO3·H2O).

Rubidiumia sisältävistä mineraaleista muodostetaan alunoita ja liuokseen lisätään kaliumkarbonaattia. Liuoksesta rubidiumkarbonaatti erotetaan kiteyttämällä. Yhdistettä voidaan valmistaa myös johtamalla hiilidioksidia rubidiumhydroksidiliuokseen tai rubidiumhydroksidin ja ammoniumkarbonaatin reaktiolla ja haihduttamalla vesi pois.
:2 RbOH + CO2 → Rb2CO3 + H2O
:2 RbOH + (NH4)2CO3 → Rb2CO3 + 2 NH3 + 2 H2O

Rubidiumkarbonaatti voidaan pelkistää metalliseksi rubidiumiksi ja siitä valmistetaan useita rubidiumin yhdisteitä esimerkiksi halogenideja. Rubidiumkarbonaatti parantaa lasin kestävyyttä ja alentaa sen lämmönjohtavuutta ja sitä käytetään erikoislasien ja lasikuitujen valmistuksessa. Orgaanisen kemian synteeseissä yhdistettä käytetään emäksenä.

## Lähteet
Topix

, joka tunnetaan yleisesti nimellä **TOPIX**, on Tokion pörssin osakeindeksi, joka seuraa kaikkia pörssin ensimmäisen osion kotimaisia yrityksiä. Sen ensimmäinen osa sisältää indeksin suurimmat yritykset, kun taas toinen osa koostuu pienemmistä yrityksistä. TOPIX-indeksi lasketaan noin 2000 osakkeen pohjalta, ja indeksiä on laskettu heinäkuusta 1969 alkaen.

## Lähteet

## Aiheesta muualla
* TOPIX Bloombergissä
Malawinahvenet

**Malawinahvenet** (*Iodotropheus*) on kirjoahventen (Cichlidae) heimoon kuuluva kalasuku. Siihen kuuluu kolme lajia, joita tavataan Afrikasta:

* *[[Iodotropheus declivitas]]* Stauffer, 1994
* *[[Iodotropheus sprengerae]]* Oliver & Loiselle, 1972 – Ruostemalawinahven

* *[[Iodotropheus stuartgranti]]* Konings, 1990 – Helmimalawinahven

## Lähteet
Ludmila Dvořáková

**Ludmila Dvořáková** (11. heinäkuuta 1923 Kolín – 30. heinäkuuta 2015 Praha) oli tšekkiläinen oopperalaulaja, äänialaltaan sopraano.

Dvořáková opiskeli Prahan konservatoriossa. Hän pohti alun perin ryhtymistä pianistiksi tai viulistiksi, mutta päätyi valitsemaan urakseen laulamisen, jota hän opiskeli Jarmila Vavrdovan johdolla vuosina 1942–1949. Hän teki oopperadebyyttinsä vuonna 1949 Ostravassa Leoš Janáčekin *[[Katja Kabanova]]n* nimiroolissa. Tämän jälkeen Dvořáková esiintyi nimirooleissa *[[Jenůfa]]ssa*, *[[Rusalka]]ssa* ja *[[Aida]]ssa*. Hän esiintyi myös Almavivan roolissa *[[Figaron häät|Figaron häissä]]* ja Leonorena *[[Trubaduuri (ooppera)|Trubaduurissa]]*. Dvořáková totesi vuonna 2014, että tšekinkielisiä oopperoita ei paljon esitetty noihin aikoihin Tšekkoslovakian ulkopuolella. Hän harjoitteli itse kolmetoista tšekkiläistä roolia ja myöhemmin esitti myös ulkomailla konserttilaulajana Bedřich Smetanan, Bohuslav Martinůn, Janáčekin ja Antonín Dvořákin lauluja. 

Dvořáková työskenteli vakituisesti Bratislavassa vuosina 1952–1954 ja Prahassa vuosina 1954–1960. Prahan-vuosina hänen rooleihinsa kuuluivat Leonore (*[[Fidelio]]*), Octavian (*[[Ruusuritari]]*), Ariadne, Tosca ja Marschallin (*Ruusuritari*). Alun perin hän oli ajatellut suuntautua italialaiseen ohjelmistoon, mutta hänen kysyntänsä raskaampiin saksalaisrooleihin kasvoi, jolloin hän luopui alkuperäisestä suunnitelmastaan. Vuonna 1960 Dvořáková liittyi Staatsoper Unter den Lindeniin, jossa hänen rooleihinsa kuului Brünnhilde (*[[Valkyyria]]*). Brünnhilden roolin hän tulkitsi myös Covent Gardenissa vuonna 1966 Georg Soltin johdolla. Metropolitan-oopperassa hän teki ensiesiintymisensä samana vuonna Leonoren roolissa (*Fidelio*). Wieland Wagnerin kutsumana Dvořáková esiintyi Bayreuthin oopperajuhlilla kuuden kauden ajan vuodesta 1965 alkaen. Hänen rooleinaan siellä olivat Gutrune ja Venus (*[[Tannhäuser]]*), Brünnhilde (*Valkyyria*), Kundry (*[[Parsifal]]*) ja Ortrud (*[[Lohengrin]]*). Vuonna 1971 Dvořáková esiintyi taas Soltin johdolla Covent Gardenissa, tällä kertaa Isolden roolissa oopperassa *[[Tristan ja Isolde]]*. Myöhemmin samana vuonna hän esiintyi eisllä Colin Davisin johdolla Leonorena *Fidelion* tuotannossa. Vuonna 1974 hän teki esiintymisen Staatsoper Unter den Lindenissä nimiroolissa Emil Petrovicsin yksinäytöksisessä koomisessa konserttioopperassa *Lysistrata*. 

Dvořáková otti myöhemmällä urallaan myös mezzosopraanorooleja, joita olivat Herodias (*[[Salome (ooppera)|Salome]]*) ja Kostelnicka (*Jenůfa*). Hän vetäytyi laulu-uraltaan vuonna 1985, sai vuonna 2002 Thalia-palkinnon ja vuonna 2012 tšekkiläisen musiikin edistämisestä Antonín Dvořák -palkinnon. Hän oli vuodesta 1950 naimisissa Rudolf Vašatan kanssa, kunnes mies kuoli vuonna 1982. Dvořáková itse kuoli tulipalossa Prahassa 92-vuotiaana.

## Lähteet
Putous Allstars

**Putous AllStars** on suomalaisen *[[Putous]]*-viihdeohjelman syksyllä 2020 MTV3-kanavalla esitetty erikoiskausi, jossa ohjelmaan palasi sarjassa aiemmin mukana olleita näyttelijöitä. Neliosaisen kauden jokaisessa jaksossa oli vaihtuvat näyttelijät, jotka toivat takaisin muun muassa vanhat sketsihahmonsa. Mukana ovat perinteiset ohjelmaosiot, kuten Tulikoe, Näytön paikka ja Viikkokatsaus. Kauden aikana näyttelijät keräsivät myös rahaa Pelastakaa Lapset -järjestölle.

Kaudella joka jaksossa vaihtuvina näyttelijöinä esiintyivät Jenni Kokander, Riku Nieminen, Kiti Kokkonen, Christoffer Strandberg, Jussi Vatanen, Mikko Töyssy, Minka Kuustonen, Mikko Penttilä, Ernest Lawson, Mari Perankoski, Timo Lavikainen, Iina Kuustonen, Pilvi Hämäläinen ja Antti Tuomas Heikkinen. Kauden juontajana toimi Joonas Nordman.

*AllStars*-kaudella oli oma osio, Kansan Hahmot. Osiossa valittiin joka jaksossa yksi kansanhahmottaja, joka loi kaksi äänestettyä hahmoa.

## Jaksojen esiintyjät

## Tulikoe ja näytön paikka

## Katsojaluvut ja yllätystehtävät

## Lähteet
Baldwinella aureorubens

**Baldwinella aureorubens**  on heloahventen (Anthiadidae) heimoon kuuluva kalalaji. Se on sukunsa *[[Baldwinella]]* tyyppilaji.

*B. aureorubens* -lajin pituus on tavallisesti 25 senttimetrin luokkaa ja voi olla maksimissaan noin 30 senttimetriä. Sen ruumiin selkäosat ovat vaaleanpunaiset tai punertavat, kyljet ja vatsapuoli ovat vaaleammat. Lajilla on kylkiviivallaan 42–50, yleensä 43–48 suomua. Sen selkäevässä on yleensä kymmenen, toisinaan yksitoista piikkiruotoa ja 13–16, yleensä 15 pehmeää ruotoa. Selkäevän piikki on yleensä neljäs. Peräevässä on kolme piikkiruotoa ja 7–9, yleensä kahdeksan pehmeää ruotoa. Pyrstöevä on erittäin haarautunut.

*B. aureorubens* -lajia tavataan pääasiassa Atlantin valtamereltä Yhdysvaltain rannikolta sekä Etelä-Amerikan Karibianmeren ja Atlantin valtameren rannikoilta. Se elää 146–439 metrin syvyydessä vedenpinnasta.

## Lähteet
* Taksonomian lähde alaheimon sukuun asti: 
* Taksonomian lähde suvusta alaspäin: 

### Viitteet
Merced

**Merced** on kaupunki Kalifornian osavaltiossa Yhdysvalloissa. Sen väkiluku oli vuoden  väestönlaskennassa 78&nbsp;958. Rautatieyhtiö Central Pacific Railroad perusti kaupungin vuonna 1872, ja siitä tuli kunta 1. huhtikuuta 1889. Kaupunki nimettiin Mercedjoen mukaan. Se on Mercedin piirikunnan hallintokeskus.

## Kuvia kaupungista

Tiedosto:Merced Theatre.JPG|Mercedin teatteri.
Tiedosto:Merced, Mercy General.JPG|Mercyn sairaala.
Tiedosto:Merced, Ca, San Joaquin Valley.JPG|Maaseutua Mercedin ulkopuolla.


## Lähteet

## Aiheesta muualla
Francesco Durante

**Francesco Durante** (31. maaliskuuta 1684 Frattamaggiore – 13. elokuuta 1755 Napoli) oli italialainen säveltäjä ja musiikkipedagogi.

Durante opiskeli Roomassa ja todennäköisesti Napolissa. Vuodesta 1710 hän opetti Sant'Onofrion konservatoriossa. Hän työskenteli musiikkijohtajana Conservatorio dei Poveri di Gesù Cristossa (1728–1739) ja vuodesta 1742 opettajana Conservatorio di Santa Maria di Loretossa. Vuonna 1745 Durante seurasi Leonardo Leoa Sant'Onofrion konservatorion pääopettajana. Hänen johdollaan opiskelivat muiden muassa Niccolò Jommelli, Niccolò Piccinni, Giovanni Battista Pergolesi, Giovanni Paisiello, Tommaso Traetta ja Leonardo Vinci.

Duranten sävellyksiin kuuluu motetteja, messuja, oratorioita, musiikillinen versio Valitusvirsistä, cembalokappaleita ja jousisoitinmusiikkia.

## Lähteet

## Aiheesta muualla
* IMSLP: nuotteja
Audi 80 (B1)

**Audi 80 B1** (Typ 80) on Audi 80:n ensimmäisen sukupolven malli, jota valmistettiin vuosina 1972–1978. Se korvasi edeltäneen Audi F103 -mallisarjan ja seuraajaksi tuli B2.

## Audi 80 B1 (1972–1978)

Ensimmäisen sukupolven Audi 80 esiteltiin heinäkuussa 1972 kaksi- ja neliovisina sedaneina. Se oli aikanaan edistyksellinen auto etuvetoisuutensa ja tilankäyttönsä vuoksi. Sisätilat olivat edeltäjää suuremmat, vaikka pituutta olikin 20 senttimetriä vähemmän. Samaa pohjalevyä käytettiin myös seuraavana vuonna markkinoille tulleessa Volkswagen Passatissa. Perusmalleissa oli kaksi pyöreää ajovaloa, kun taas ylellisemmässä GL-mallissa ja urheilullisessa GT:ssä puolestaan neljä. Australiassa, Yhdysvalloissa ja Kanadassa autoa myytiin **Audi Fox** -nimisenä. Audi 80 valittiin Vuoden autoksi Euroopassa 1973.

Vuonna 1975 esiteltiin viisiovinen farmarimalli Avant.

Syksyllä 1976 mallin ulkonäköä muokattiin vastaamaan hiljattain esiteltyä suurempaa Audi 100 (C2) -mallia. Ajovalot muuttuivat neliskulmaisiksi ja takavaloista tuli aiempaa leveämmät.

 

## Lähteet

## Aiheesta muualla
Tommaso Traetta

**Tommaso Michele Francesco Saverio Traetta** (30. maaliskuuta 1727 Bitonto – 6. huhtikuuta 1779 Venetsia) oli italialainen säveltäjä. Hän oli Niccolò Jommellin tavoin Christoph Willibald Gluckin edeltäjä oopperan uudistajana 1700-luvulla.

Traetta opiskeli Napolissa ja toimi vuosina 1758–1765 Parman herttua Filipin musiikkimestarina. Vuosina 1765–1768 hän johti Venetsian Conservatorio dell'Ospedalettoa, ja vuosina 1768–1775 hän johti Venäjällä Katariina Suuren hovin musiikkielämää. 

Oopperasäveltäjänä Traetta hylkäsi selkeän erottelun resitatiivin ja aarian välillä. Hänen resitatiiveissaan on usein emotionaalista voimaa, ja hänen aariansa usein edeltävät draamallisia tapahtumia sen sijaan että keskeyttäisivät sen. Orkesterille Traetta antoi totuttua suuremman roolin. Gluckin tavoin hän usein sijoitti kuoro-osuuksia suoremmin tapahtumien keskelle. Hän hyödynsi usein myös baletillista ainesta. Kaikkiaan Traettan tuotantoon kuuluu 48 oopperaa, joiden joukossa ovat *Sofonisba* (1762) ja *Ifigenia in Tauride* (1763). Hän sävelsi myös Stabat Materin ja oratorion *Salomone* (1768).

## Lähteet

## Aiheesta muualla
* IMSLP: nuotteja
Isak Smeds

**Isak Eriksson Smeds** (31. toukokuuta 1856 Petolahti – 10. elokuuta 1936 Helsinki) oli suomalainen opettaja ja toimittaja.

Smedsin vanhemmat olivat talollinen Johan Erik Prost ja Maria Lovisa Ribacka. Hän pääsi ylioppilaaksi Vaasan lyseosta vuonna 1880 ja valmistui filosofian kandidaatiksi Helsingin yliopiston historiallis-kielitieteellisestä osastosta vuonna 1887.

Smeds työskenteli opettajana Helsingissä vuosina 1888–1892, Porvoossa vuosina 1892–1898 ja Pietarsaaressa vuosina 1898–1899. Hän oli Haminan kadettikoulun suomen ja ruotsin kielen lehtori vuosina 1899–1901 ja Joensuun lyseon ruotsin kielen lehtori vuosina 1901–1927.

Smeds työskenteli *[[Borgå Nya Tidning]]in* aputoimittajana vuonna 1893. Hän teki aloitteen *[[Jakobstads Tidning]]in* perustamisesta ja oli sen ensimmäinen päätoimittaja vuosina 1898–1899. Smeds toimitti myös *[[Fredrikshamns Tidning]]iä* vuosina 1899–1901.

Smeds keräsi ja julkaisi Pohjanmaan ruotsinkielistä kansanrunoutta. Hän oli Suomen muinaismuistoyhdistyksen ja Ruotsalaisen kirjallisuuden seuran jäsen. Äidinkieleensä ruotsiin intohimoisesti suhtautunut Smeds harrasti erityisesti paikannimien tutkimusta ja etymologiaa. Epätieteellisten päätelmiensä takia häntä verrattiin Olof Rudbeckiin.

## Teoksia
* *Folkdikter af Maria Berg eller [[Pali-Maija|Pali-Maja]]; efter hennes död samlade och utgifna af Isak Eriksson-Smeds, under medvärkan af [[Oskar Rancken|J. Oskar I. Rancken]]*.  Nikolaistad, 1882.

## Kirjallisuutta
* Mannil, Ragnar. *Isak Eriksson Smeds: Orädd pionjär för ordets frihet*. Jakobstad: Jakobstads tidning, 1969.

## Lähteet
Chaetodipterus

**Chaetodipterus** on lepakkokalojen heimoon (Ephippidae) kuuluva kalasuku. Siihen kuuluu kolme Atlantin ja Tyynenmeren lajia:

* *[[Chaetodipterus faber]]* (Broussonet, 1782) – Atlantinlevykala
* *[[Chaetodipterus lippei]]* Steindachner, 1895
* *[[Chaetodipterus zonatus]]* (Girard, 1858)

## Lähteet
Eläinten tietoisuus

Kysymyksellä, **onko [[Ihminen|ihmisen]] lisäksi muilla [[Eläinkunta|eläimillä]] [[Tietoisuus|tietoisuutta]]**, ja tässä tapauksessa minkä tahansa tyyppistä, on merkittävä filosofinen asema etenkin kysymyksessä niiden moraalisesta arvosta. Tämä on kiistanalaista ja kannanotot ovat hyvin erilaisia aina Descartesin näkemyksestä eläimistä tunnottomina ja tiedostamattomina koneina näkemyksiin, joiden mukaan eläinten sielunelämä olisi hyvinkin rikasta. Aihe sai uuden merkityksen 1900-luvun loppupuolella, jolloin tapahtui niin sanottu ”kognitiivinen vallankumous”. Suoritetut kokeet ovat osoittaneet, että monien eläinlajien sielunelämä on paljon kehittyneempää kuin mitä aiemmin on ajateltu. Yhdeltä tai useammalta lajilta on löydetty laaja joukko kognitiivisia kykyjä, joita on aiemmin pidetty yksinomaan ihmiselle mahdollisena, mukaan lukien työkalujen käyttö, suunnittelu, moraali ja puhuttu kieli.

Kriittinen ero kysymyksessä on tietoisuuden ja itsetietoisuuden välinen ero, jossa jälkimmäisen katsotaan harvemmin kuuluvan eläimille. Itsensä peilistä tunnistavien eläinlajien määrä on kuitenkin jokseenkin suuri, ja tätä saavutusta pidetään yleensä todisteena itsetietoisuudelle.

## Lähteet

## Aiheesta muualla
Viestijuoksun Suomen-mestaruuskilpailut 1946

**Viestijuoksun Suomen-mestaruuskilpailut 1946** järjestettiin 6.–7. heinäkuuta Kotkassa. Naisten SM-kisat, joissa 4x100 metrin viesti oli myös mukana, järjestettiin 5. elokuuta Seinäjoella. 

## Yleisen sarjan mitalistit
### Miehet

### Naiset

## Viitteet

## Lähteet
*
*
*
Simona Richter

**Simona Marcela Richter** (s. 27. maaliskuuta 1972 Reșița) on romanialainen judoka ja judovalmentaja.

Richter osallistui kolmiin olympialaisiin. Barcelonan olympialaisissa 1992 hän hävisi molemmat kamppailunsa ja sijoittui 13:nneksi. Atlantan olympialaisissa 1996 Richter voitti yhden ja hävisi kaksi kamppailua sijoittuen yhdeksänneksi. Sydneyn olympialaisissa 2000 hän saavutti olympiapronssia häviten yhden viidestä kamppailustaan.

Euroopan-mestaruuskilpailuissa Richter oli avoimessa sarjassa hopealla Pariisissa 1992 sekä pronssilla Birminghamissa 1995 ja Haagissa 1996.

Romanian mestaruuden Richter voitti 14 kertaa.

Kilpailu-uran jälkeen Richter toimi maajoukkuevalmentajana.

## Lähteet
Viestijuoksun Suomen-mestaruuskilpailut 1943

**Viestijuoksun Suomen-mestaruuskilpailut 1943** järjestettiin 10.–11. heinäkuuta Porissa. 

## Yleisen sarjan mitalistit
### Miehet

## Lähteet
*
*
*
Kaapo Kalmari

**Kaapo Kalmari** (s. 29. syyskuuta 2001 Hyvinkää) on suomalainen pesäpalloilija, joka pelaa Ykköspesis-joukkue Haminan Palloilijoissa.

## Ura
Kalmari on Hyvinkään Tahkon oma kasvatti. Hän voitti B-poikien SM-pronssia kaudella 2018. Kalmari teki Ykköspesis-debyyttinsä 28. kesäkuuta 2020 kotona Puijon Pesistä vastaan. Hän toi ensimmäisen juoksunsa Ykköspesiksessä 8. heinäkuuta 2020 kotona Alajärven Ankkureita vastaan. Kalmari teki Superpesis-debyyttinsä 26. heinäkuuta 2020 Kiteen Palloa vastaan. Hän löi ensimmäisen juoksunsa Superpesiksessä 4. elokuuta 2020 Vimpelin Vetoa vastaan.

## Saavutukset
*B-poikien Itä–Länsi-ottelu 2019

## Muuta
Kalmari valmistui ylioppilaaksi Hyvinkään yhteiskoulun lukiosta keväällä 2020.

## Lähteet
Satutettu lapsi

**Satutettu lapsi** on psykologi ja erityisopettaja Torey Haydenin kirjoittama tositarina 9-vuotiaasta Jessiestä, joka oli lapsi jota ei haluttu ja joka oli varhaislapsuudessaan kärsinyt hoivan puutteesta. Jessie ei pystynyt muodostamaan normaaleja kiintymyssuhteita, valehteli ja satutti muita ihmisiä jatkuvasti. Hän pyrki hallitsemaan kaikkia tilanteita ja ihmisiä.

## Juoni
Jessie oli vanhempiensa neljäs lapsi. Hän ei ollut toivottu lapsi, ja hänen äidillään oli vaikea masennus. Isä oli etäinen. Jessien 8-vuotias isosisko joutui usein huolehtimaan Jessiestä koska vanhemmat olivat kykenemättömiä siihen. Jessielle kehittyi reaktiivinen kiintymyssuhdehäiriö koska hän oli jäänyt vaille hoivaa varhaislapsuudessa. Hän ei kyennyt luomaan normaaleja sosiaalisia suhteita muihin ihmisiin.

Jessie on viehättävä tyttö, jolla on punaiset hiukset ja vihreät silmät. Huolimatta vaikeasta varhaislapsuudesta hän pärjäsi koulussa, koska oli älykäs ja kunnianhimoinen. Hän osasi myös piirtää hienoja, monimutkaisia ja yksityiskohtaisia piirustuksia. Hänellä oli kuitenkin myös pimeä puolensa. Jessiellä oli pakonomainen tarve hallita kaikkia tilanteita, hän oli taitava manipuloimaan ja osasi johdatella ihmisiä haluamaansa suuntaan. Jos Jessie ei saa tahtomaansa hyvällä, hän sai hillittömiä raivokohtauksia ja valehteli jatkuvasti. Opettajat pitivät häntä kurittomana ja vaikeana lapsena.

Jessie sytytti tulipaloja, valehteli ja sai raivokohtauksia, jonka lisäksi hän kohteli kaltoin muita perheenjäseniä sekä perheen koiraa. Koska hänen vanhempansa eivät saaneet otetta hänestä, he halusivat, että hänet otetaan huostaan hänen ollessaan 8-vuotias. Huostaanoton jälkeen hän oli useissa sijaisperheissä, joihin hän ei kuitenkaan sopeutunut.

Jessie päätyi 9-vuotiaana Glan Morfanin ryhmäkotiin, joka oli tarkoitettu vaikeasti häriintyneille ja käytöshäiriöisille nuorille. Kirjassa Torey Hayden kertoo ajasta, jonka oli tuossa ryhmäkodissa vapaaehtoisena terapeuttina. Hayden ei ole varma, oliko Jessien valehtelu tietoista, koska hän havaitsi hänen dissosioivan, mitä hän pitää merkkinä psyykkisestä traumasta. Lopulta Jessien valheiden taakse kätkemä järkyttävä totuus alkaa selvitä.

## Lähteet

## Aiheesta muualla
* 
* 
*
Wolf WR1

**Wolf WR1** on Harvey Postlethwaiten suunnittelema Formula 1 -auto, jota Wolf-talli käytti kausilla – ja Theodore Racing kaudella 1978. Autosta tehtiin neljä erilaista muunnosta.

WR1-mallia ajoi eteläafrikkalainen kilpa-autoilija Jody Scheckter, joka voitti autolla kauden  avausosakilpailun ja samalla tallin ensimmäisen osakilpailun. Monacossa Scheckter ajoi jälleen voittoon sekä kellotti samalla kilpailun nopeimman kierrosajan. Autolla ajettiin kauden aikana useamman kerran palkintosijoille. Autolla voitettiin viimeisen kerran Kanadan osakilpailussa. Talli sijoittui MM-pisteissä neljänneksi. Auton viimeinen esiintyminen F1-sarjassa nähtiin kaudella , kun yhdysvaltalainen Bobby Rahal ajoi autolla kauden päätösosakilpailussa, jossa keskeytti polttoainevikaan.  

WR2-mallilla ajettiin paalupaikalle vuoden 1977 Saksan osakilpailussa ja kilpailuissa yhteensä neljästi palkintosijoille.

WR3-mallia käytti Wolf-tallin lisäksi myös Theodore Racing, jota ajoi suomalainen Keke Rosberg. Japanin osakilpailussa Scheckter ajoi kymmenenneksi ja sai samassa osakilpailussa myös kilpailun nopeimman kierroksen. Myös Rosberg pystyi ajamaan kymmenenneksi vuoden 1978 Saksan osakilpailussa.

WR4-malli sen sijaan osoittautui kilpailukyvyttömäksi, kun Rosberg keskeytti kaudella 1978 Hollannin osakilpailun ja esikarsiutui Italian osakilpailussa. 

## Formula 1 -tulokset

## Huomioita

## Lähteet
Hüseyin Özkan

**Hüseyin Özkan** (aik. **Khasei Bisultanov**, s. 20. tammikuuta 1972 Orga) on turkkilainen judoka ja olympiavoittaja.

Özkan osallistui Sydneyn olympialaisiin 2000, joissa hän voitti olympiakultaa. Finaalissa Özkan voitti ranskalaisen Larbi Benboudaoudin ipponilla ajassa 2.46.

Maailmanmestaruuskilpailuissa Özkan voitti hopeaa vuonna 1999 Birminghamissa. Euroopan-mestaruuskilpailuissa hän voitti Oostendessa 1997, oli hopealla Ateenassa 1993 sekä pronssilla Bratislavassa 1999 ja Düsseldorfissa 2003.

Turkin mestaruuden Özkan voitti kaksi kertaa.

## Lähteet
Özkan

**Özkan** on muun muassa seuraavien henkilöiden sukunimi:

* Aygül Özkan (s. 1971), saksanturkkilainen poliitikko
* Gabriel Özkan (s. 1986), ruotsalainen jalkapalloilija
* Hüseyin Özkan (s. 1972), turkkilainen judoka ja olympiavoittaja
* Serdar Özkan (s. 1975), turkkilainen kirjailija.
Helmut Wick

**Helmut Paul Emil Wick** (5. elokuuta 1915, Mannheim – 28. marraskuuta 1940) oli eräs Saksan ilmavoimien hävittäjä-ässiä toisessa maailmansodassa. Lisäksi hän oli JG 2 *"Richthofen"* -hävittäjärykmentin komentajana. Wick kaatui ilmataistelussa Englannin kanaalin yllä. Hän osallistui muun toiminnan ohella Ranskan valtaukseen sekä taisteluun Britanniasta. Wick ehti kerätä 56 ilmataisteluvoittoa.

Majuri Wickin pudotti luutnantti John Dundas, joka oli Spitfire-ässä. Wickin siipimies, yliluutnantti Rudolf  Pflanz pudotti Dundasin. Kummatkin pudonneista saivat surmansa. Wick lensi Messerschmitt Me 109 Bf E-3 ja E-4 hävittäjäkoneeita. Sotilaallisena ansiopalkintona tuli hänelle rautaristin ritariristi tammenlehvin.

## Lähteet
*https://www.luftwaffe.cz/wick.html 
*https://www.valka.cz/newdesign/v900/clanek_10621.html *(tšekiksi)*
*Price, Alfred: Spitfire Mk I/II -ässät 1939–41, Koala-Kustannus, 2002. Alkuteos englanniksi 1996. . s.66

### Viitteet
Maria Ivogün

**Maria Ivogün** (oik. *Ilse Kempner*; 18. marraskuuta 1891 Budapest – 2. lokakuuta 1987 Beatenberg) oli unkarilaissyntyinen ooppera- ja konserttilaulaja, äänialaltaan sopraano.

Ivogün muodosti taiteilijanimensä äitinsä, laulaja Ida von Güntherin nimestä. Hänen isänsä oli unkarilainen upseeri. Vanhempien avioeron jälkeen Ivogün muutti äitinsä kanssa Zürichiin tämän mentyä naimisiin sveitsiläisen kanssa. Ivogün kävi koulua Zürichissä, kunnes lähti opiskelemaan Wieniin. Kapellimestari Bruno Walter tutustui häneen ja kiinnitti hänet Münchenin kansallisteatterin laulajaksi vuonna 1913. Ivogünin ensimmäinen rooli oli Mimì (*[[La bohème]]*), mutta hän esiintyi samalla kaudella myös Yön kuningattarena *[[Taikahuilu]]ssa*. Bruno Walterin johdolla hän esiintyi Erich Wolfgang Korngoldin oopperan *Der Ring des Polykrates* (1916) ja Hans Pfitznerin oopperan *[[Palestrina (ooppera)|Palestrina]]* (1917) kantaesityksissä. Suurinta tunnettavuutta Ivogün sai Zerbinettan roolilla Richard Straussin *[[Ariadne auf Naxos]]* -oopperan vuoden 1916 revision esityksellä. Hän työskenteli Münchenin kansallisteatterissa vuoteen 1925 saakka.

Ivogün teki Covent Garden -debyyttinsä vuonna 1924 Zerbinettan roolissa. Seuraavalla viikolla hän esiintyi samassa paikassa Gildana (*[[Rigoletto]]*). Vuonna 1927 hän palasi sinne Konstanzen (*[[Ryöstö Seraljista]]*) ja Gildan rooleissa. Vuonna 1925 Ivogün esiintyi Zerlinan roolissa (*[[Don Giovanni]]*) Salzburgin festivaalilla. Samana vuonna hänestä tuli Berliinin Städtische Operin säännöllinen laulaja, ja myöhemmin hän työskenteli Staatsoper Unter den Lindenissä. Ivogün esiintyi myös Yhdysvalloissa. Hän vetäytyi lavalta vuonna 1934.

Konserttilaulajana Ivogün esiintyi esimerkiksi Gustav Mahlerin 4. sinfoniassa ja Wolfgang Amadeus Mozartin konserttiaarioissa. Vuonna 1921 Ivogün meni naimisiin tenori Karl Erbin kanssa. Pariskunta erosi vuonna 1932, minkä jälkeen Ivogün meni naimisiin pianisti Michael Raucheisenin kanssa. Vuonna 1948 hän aloitti opettamisen Wienissä, ja vuonna 1950 hän sai nimityksen professoriksi Hochschule für Musikiin Berliiniin. Ivogünin oppilaisiin kuuluivat muiden muassa Elisabeth Schwarzkopf ja Rita Streich. Hän jäi eläkkeelle vuonna 1956.

## Lähteet
Xenodon

**Xenodon** on tarhakäärmeiden (Colubridae) heimoon kuuluva käärmesuku, johon kuuluu 12 lajia. Niitä tavataan Meksikon eteläosissa, Keski-Amerikassa ja Etelä-Amerikassa. *Xenodon*-lajit ovat erikoistuneet syömään konnia ja muita suurikokoisia sammakoita. Jotkut lajit matkivat ulkonäöllään korallikäärmeitä (*Micrurus*) tai keihäskäärmeitä (*Bothriops*), ja *[[Xenodon dorbignyi]]* matkii mahdollisesti jopa molempia sukuja samanaikaisesti.

## Lajit
Sukuun kuuluu 12 lajia:

* *[[Xenodon dorbignyi]]*
* *[[Xenodon guentheri]]*
* *[[Xenodon histricus]]*
* *[[Xenodon matogrossensis]]*
* *[[Xenodon merremii]]*
* *[[Xenodon nattereri]]*
* Neuwiedinvalekeihäskäärme (*Xenodon neuwiedii*)
* *[[Xenodon pulcher]]*
* Valekeihäskäärme eli costaricansiankärsäkäärme (*Xenodon rabdocephalus*)
* Vyökärsäkäärme (*Xenodon semicinctus*)
* Jacu-jergon (*Xenodon severus*)
* *[[Xenodon werneri]]*

## Lähteet
Munna Bhai M.B.B.S.

**Munna Bhai M.B.B.S.** on Rajkumar Hiranin ohjaama intialainen hindinkielinen draamakomediaelokuva vuodelta 2003. Pääosia näyttelivät Sanjay Dutt, Gracy Singh, Sunil Dutt, Jimmy Shergill, Boman Irani ja Arshad Warsi. Elokuva oli menestys ja se voitti useita palkintoja, mukaan lukien parhaan populaarielokuvan National Film Awards -palkinto ja neljä Filmfare Awards -palkintoa.

## Näyttelijät

## Soundtrack

## Jatko-osat
*Munna Bhai M.B.B.S.:n* jatko-osa *[[Lage Raho Munna Bhai]]* sai ensi-iltansa 1. syyskuuta 2006. Kolmas osa elokuvasarjaan on tekeillä.

## Lähteet

## Aiheesta muualla
* Virallinen sivusto  
* 
*
Richard Trautmann

**Richard Trautmann** (s. 7. helmikuuta 1969 München) on saksalainen judoka ja judovalmentaja.

Trautmann osallistui kaksiin olympialaisiin. Barcelonan olympialaisissa 1992 hän sai pronssia, kuten myös Atlantan olympialaisissa 1996.

Maailmanmestaruuskilpailuissa Trautmann voitti pronssia vuonna 1993 Hamiltonissa. 

Saksan mestaruuden Trautmann voitti kolme kertaa.

Trautmann nimitettiin vuonna 2016 Saksan miesten päävalmentajaksi.

## Lähteet
Trautmann

**Trautmann** on muun muassa seuraavien henkilöiden sukunimi:

* Andreas Trautmann (s. 1959), saksalainen jalkapalloilija
* Bert Trautmann (1923–2013), saksalainen jalkapallomaalivahti
* Catherine Trautmann (s. 1951), ranskalainen sosialistipuolueen poliitikko
* Richard Trautmann (s. 1969), saksalainen judoka, judovalmentaja ja olympiamitalisti.
Viestijuoksun Suomen-mestaruuskilpailut 1947

**Viestijuoksun Suomen-mestaruuskilpailut 1947** järjestettiin 12.–13. heinäkuuta Hämeenlinnassa. Naisten SM-kisat, joissa 4x100 metrin oli myös mukana, kilpailtiin 17. elokuuta Kouvolassa.

## Yleisen sarjan mitalistit
### Miehet

### Naiset

## Viitteet

## Lähteet
*
*
*
Volkswagen Passat (B1)

**Volkswagen Passat B1** (Typ 32) on Volkswagenin Passat-mallin ensimmäinen sukupolvi, jota valmistettiin vuosina 1973–1980. Se korvasi edeltäneet Volkswagen Typ 3- ja Typ 4 -mallit. Pohjois-Amerikassa autoa myytiin **Volkswagen Dasher** -nimisenä.

## Volkswagen Passat B1 (1973–1980)

Ensimmäisen sukupolven Passat esiteltiin vuonna 1973 viistoperäisinä kaksi- ja neliovisina malleina, joissa takaluukku aukeni vain takalasin alareunaan saakka. Vuonna 1974 mallisto täydentyi viisiovisella Variant-farmarimallilla ja viistoperämalleista tuli seuraavana vuonna saataville monikäyttöversiot, joissa takaluukku aukeni ylös saakka. Auto perustuu samalle pohjalevylle kuin edellisenä vuonna esitelty Audi 80 (B1).

Vuonna 1977 vilkut siirtyivät ajovalojen yhteyteen, joita oli nyt kaksi neliskulmaista tai neljä pyöreää mallista riippuen. Lisäksi puskureista tuli aiempaa suuremmat ja kojelautaa uudistettiin.

 

## Katso myös

* Volkswagen Passat (B2) (1980–1988)
* Volkswagen Passat (B3) (1988–1993)
* Volkswagen Passat (B4) (1993–1997)
* Volkswagen Passat (B5) (1996–2005)
* Volkswagen Passat (B6) (2005–2010)
* Volkswagen Passat (B7) (2010–2014)
* Volkswagen Passat (B8) (2014–2023)
* Volkswagen Passat (B9) (2023–)

## Lähteet

## Aiheesta muualla
Monica Robertson

**Ruth Monica Robertson** (s. 22. huhtikuuta 1951 Helsinki) on aktiiviuransa päättänyt suomalainen kilpakävelijä. Hän edusti vuodesta 1981 alkaen Esbo Idrottsföreningiä ja hänen valmentajanaan toimi Pentti Tarkkanen.

SM-kilpailuista Robertson saavutti 5 kilometrin kävelyssä hopeaa vuosina 1979 ja 1981 sekä pronssia vuosina 1980 ja 1982 ja 10 kilometrin kävelystä hopeaa vuonna 1983 ja pronssia vuonna 1982. Viestijuoksun SM-kilpailuissa hän oli mukana voittamassa 3 x 3000 metrin kävelyviestistä kultaa vuosina 1983 ja 1984, hopeaa vuosina 1987, 1988, 1989 ja 1990 sekä pronssia vuonna 1991. Sisäratojen SM-kilpailusta Robertson saavutti 3000 metrin kävelystä hopeaa vuosina 1981 ja 1983 sekä pronssia vuosina 1982 ja 1984.

Ennätyksikseen Robertson käveli 3000 metrillä ajan 14:27.78 (1985), 5 kilometrillä 24:40 (1986), 10 kilometrillä 51:01.9 (1985) ja 20 kilometrillä 1:51:55 (1986). Virallisiin kilpailuihin hän ei ole osallistunut vuoden 1992 jälkeen.

## Lähteet
Päivi Roppo

**Päivi Helena Roppo** (s. 18. elokuuta 1953 Vesilahti) on aktiiviuransa päättänyt suomalainen keski- ja kestävyysmatkojen juoksija. Hän edusti Nastolan Nasevaa ja hänen valmentajanaan toimi Risto Virtanen.

Kalevan kisoista Roppo saavutti  pronssia 3 000 metrin juoksusta vuonna 1978. Lisäksi hän voitti sisäratojen SM-kilpailuissa 800 metrin juoksusta pronssia vuonna 1974 sekä 1 500 metrin juoksusta hopeaa vuonna 1974 ja pronssia vuonna 1972. Ennätyksikseen Roppo juoksi 800 metrillä ajan 2:10.1 (1979), 1 500 metrillä 4:23.7h (1979) ja 3 000 metrillä 9:21.0 (1978). Virallisiin kilpailuihin hän ei ole osallistunut vuoden 1979 jälkeen.

## Lähteet
Maria Curcio

**Maria Curcio** (1918 Napoli, Italia – 30. maaliskuuta 2009 Sertã, Portugali) oli italialainen pianisti. Hänestä tuli myös yksi 1900-luvun jälkipuoliskon kysytyimmistä ja vaikutusvaltaisimmista pianopedagogeista.

Curcio syntyi italialaisen isän ja brasilianjuutalaisen äidin tyttärenä. Äiti oli itsekin pianisti ja opiskellut Ferruccio Busonin johdolla. Äitinsä tuella Curcio pääsi opiskelemaan Italiassa Alfredo Casellan ja Carlo Zecchin sekä Pariisissa Nadia Boulangerin johdolla. 15-vuotiaasta lähtien hän sai opetusta myös Artur Schnabelilta ja tämän ollessa konserttimatkoilla Fritz Buschilta. Lontoon-debyyttinsä Curcio teki vuonna 1939. Toisen maailmansodan puhjetessa hän oli Amsterdamissa, johon oli seurannut Schnabelin sihteeri Peter Diamandia ja jossa esiintyi säännöllisesti. Vuonna 1940 natsit miehittivät Alankomaat, ja juutalainen Diamand oli keskitysleirillä, josta kuitenkin pääsi pakenemaan. Sekä Curcio että Diamand joutuivat piilottelemaan. Tänä aikana Curcio kärsi aliravitsemuksesta ja tuberkuloosista. Hän tarvitsi pitkään hoitoa voimien palauttamiseksi raajoihinsa. Vuonna 1948 hän meni Diamandin kanssa naimisiin. Wilhelm Furtwängler olisi halunnut levyttää Curcion kanssa, mutta Furtwänglerin kuollessa vuonna 1954 Curcio ei ollut vieläkään tarpeeksi kuntoutunut.

Lopulta Curcio onnistui palaamaan esiintymisen pariin. Hänen yhteistyökumppaneihinsa kuuluivat Benjamin Britten, Carlo Maria Giulini, Szymon Goldberg, Otto Klemperer, Josef Krips, Pierre Monteux ja Elisabeth Schwarzkopf. Curcio muutti miehensä kanssa Isoon-Britanniaan tämän saatua nimityksen Edinburghin kansainvälisen festivaalin johtoon. Curcio toimi Royal Academy of Musicin vierailevana professorina ja istui Leedsin kansainvälisen pianokilpailun tuomaristossa vuonna 1966. Vuonna 1963 Curcio esiintyi viimeisen kerran. Tämän jälkeen hän keskittyi opettamiseen ja mestarikurssien pitämiseen. Hän valmensi Josef Kripsin pyynnöstä myös laulajia tämän johtaessa Alankomaiden oopperaa. Curcion johdolla opiskelivat muiden muassa Martha Argerich, Peter Frankl, Radu Lupu, Mitsuko Uchida ja Anthony Goldstone.

## Lähteet
Keijo Lille

**Keijo Ensi Lille** (s. 3. kesäkuuta 1946 Koski Hl.) on aktiiviuransa päättänyt suomalainen aitajuoksija, joka edusti Haminan Tarmoa.

Kalevan kisoista Lille saavutti 400 metrin aitajuoksussa hopeaa vuonna 1978 ja pronssia vuosina 1973 ja 1976. Ennätyksikseen hän juoksi 100 metrillä 11,0 (1970), 400 metrillä 47,7 (1978), 110 metrin aidoissa 15,5 (1971) ja 400 metrin aidoissa 51,65 (1976). Virallisiin kilpailuihin Lille ei ole osallistunut vuoden 1979 jälkeen.

## Lähteet
Aarne Kallberg

**Aarne Erik Kallberg** (26. heinäkuuta 1891 Helsinki – 2. huhtikuuta 1945) oli suomalainen kestävyysjuoksija, joka edusti vuodesta 1910 alkaen Helsingin Kisa-Veikkoja.

Arvokisoissa Kallberg edusti Suomea vuoden 1912 olympialaisissa Tukholmassa, jossa hänen kilpailunsa päättyivät maratonilla keskeytykseen.

Kalevan kisoista Kallberg saavutti 25 000 metrin juoksusta hopeaa vuosina 1916, 1919, 1920 ja 1921. Lisäksi hän voitti tunninjuoksusta SM-hopeaa vuonna 1914. Viestijuoksun SM-kilpailuissa Kallberg oli mukana voittamassa 5 x 2000 metrin viestijuoksusta kultaa vuosina 1918 ja 1919 sekä pronssia vuosina 1920 ja 1924.

## Lähteet
Harvey Postlethwaite

**Harvey Postlethwaite** (4. maaliskuuta 1944 – 15. huhtikuuta 1999) oli brittiläinen insinööri, joka työskenteli useassa Formula 1 -tallissa 1970–1990-lukujen välisenä aikana. 

## Ura
Postlethwaite valmistui mekaniikan osastolta Birminghamin yliopistosta, minkä jälkeen hän kokeili hetken aikaa kilpa-ajamista pienissä autoluokissa, kunnes alkoi keskittyä autojen suunnitteluun ja sai paikan Marchilta 1970-luvun alussa. Sitä kautta hänet rekrytoitiin 1970-luvun puolivälissä Heskethin Formula 1 -talliin, joka oli toiminut Marchin asiakastallina. Hän suunnitteli tallin Hesketh 308 -auton, jolla James Hunt ajoi voittoon kauden  Hollannin osakilpailussa. Postlethwaite suunnitteli myös Wolf-tallin kaudella  käyttämän WR1-auton, jolla Jody Scheckter voitti kolme osakilpailua. Merkittävimmät saavutukset tulivat Ferrarilla, kun hän suunnitteli tallille autot, joilla voitettiin valmistajien maailmanmestaruudet kausina –.

## Yksityiselämä
Postlethwaite oli naimisissa Cherry-vaimonsa kanssa ja heillä oli kaksi lasta, Ben ja Amey.

## Lähteet
Norges Unge Venstre

**Norges Unge Venstre**, lyh. **NUV**, on norjalainen poliittinen nuorisojärjestö, jonka emopuolue on Venstre. Toiminta on tarkoitettu alle 35-vuotiaille liberaaleille nuorille. Jäseniä on noin tuhat ja paikallisosastoja 40.

NUV perustettiin vuonna 27. tammikuuta 1909. Vuoteen 1972 asti norjalainen Dagbladet-lehti oli järjestön yksi tärkeimpiä äänenkannattaja. 

Järjestö on Lymecin ja IFLRY:n jäsen.

NUV kannattaa muun muassa monarkian lakkauttamista, asevelvollisuudesta luopumista sekä vapaakaupan kasvattamista.

## Lähteet

## Aiheesta muualla
* Järjestön kotisivut
Mercedes-Benz CLA-sarja (C117)

**Mercedes-Benz C117** on Mercedes-Benz CLA-sarjan ensimmäisen sukupolven malli, jota valmistettiin vuosina 2013–2019. Sen seuraajaksi tuli C118.

## Mercedes-Benz C117 (2013–2019)

Mercedes-Benz C117 esiteltiin Detroitin autonäyttelyssä tammikuussa 2013. Se perustuu tekniikaltaan A-sarjaan (W176). Shooting brake -tyylinen farmarimalli esiteltiin Geneven autonäyttelyssä maaliskuussa 2015.

Vuoden 2013 Euro NCAP -kolaritestistä C117 sai tulokseksi täydet viisi tähteä.
 

## Lähteet

## Aiheesta muualla
Samuen kieli

**Samuen kieli** (*samue*) on kieli, joka kuuluu nigeriläis-kongolaiseen kielikuntaan ja sen gurilaisten kielten ryhmään. Vierasperäinen nimitys kielelle on *wara*, mutta sitä pidetään halventavana. Samueta puhuu arviolta noin 9000 sama-kansan jäsentä viidessä kylässä Burkina Fason lounaisosissa Afrikassa. Samue jakautuu kahteen päämurteeseen, pohjoiseen ja eteläiseen. Lisäksi yhdessä muista kylistä erillään olevassa kylässä asuvat samat puhuvat kielimuotoa, jota voidaan pitää joko samuen kolmantena murteena tai omana kielenään.

Samue on toonikieli, jossa on kolme toonia: korkea, keskinen ja matala. Toonit erottelevat sanojen merkityksiä sekä kieliopillisia tehtäviä.

Samuen kielen kirjoitusasun kehittäminen alkoi 2010-luvulla. Tätä tehtävää on edistänyt merkittävästi suomalainen kielentutkija Virpi Ouattara (s. 1979).

## Lähteet
Journal de St.-Pétersbourg

**Journal de St.-Pétersbourg** oli Pietarissa vuosina 1825–1918 ilmestynyt ranskankielinen sanomalehti. Se oli Venäjän ulkoministeriön virallinen tai puolivirallinen äänenkannattaja.

Lehden edeltäjiä olivat viralliset *Journal du Nord* vuonna 1807–1812 ja *Le Conservateur impartial* vuosina 1813–1824. Niiden tehtävänä oli vaikuttaa ranskaa osaavan koti- ja ulkomaisen sivistyneistön mielipiteisiin Napoleonin sotien aikana. *Journal de St.-Pétersbourg* oli vuoteen 1828 saakka Venäjän hallituksen päälehti, joka julkaisi ensimmäisenä viralliset uutiset ja asetukset. Siinä ilmestyi vuoteen 1829 saakka myös Aleksandr Ulybyševin artikkeleita venäläisestä kirjallisuudesta, teatterista ja musiikista. Vuosina 1829–1855 toimittajana työskenteli ranskalainen kreivi Edouard de Sancé.

Suomessa *Journal de St.-Pétersbourg* toimi vuodesta 1828 lähtien *[[Finlands Allmänna Tidning]]in* mallina ja 1840-luvulla se oli ainut sallittu ulkomaanuutisten lähde. Vielä 1800-luvun lopulla suomalaiset lehdet lainasivat venäläisen aineistonsa etupäässä *Journal de St.-Pétersbourgista* ja *[[St. Petersburger Zeitung]]ista*.

Lehti sai nimen *Journal de Pétrograde* vuonna 1914 ja *Journal de Russie* vuonna 1918. Se sulautui sen jälkeen Moskovassa julkaistuun lehdistökatsaukseen.

## Lähteet
Volkswagen Polo (täsmennyssivu)

**Volkswagen Polo** tarkoittaa seuraavia Volkswagenin automalleja:

* Volkswagen Polo, pääasiassa Euroopan markkinoille vuodesta 1975 lähtien valmistettu automalli
* Volkswagen Polo Playa, vuosina 1996–2002 Etelä-Afrikassa myyty automalli (uudelleennimetty SEAT Ibiza)
* Volkswagen Polo Sedan, vuodesta 2020 lähtien Venäjän markkinoilla myyty automalli (uudelleennimetty Škoda Rapid)
* Volkswagen Polo R WRC, kausilla 2013–2016 käytetty WRC-ralliauto.
Karhumäen kisat

**Karhumäen kisat** olivat jatkosodan asemasotavaiheessa vuosina 1942–1944 Itä-Karjalan Karhumäessä järjestettyjä Suomen armeijan urheilukilpailuita, joihin osallistui rintamalla palvelleita suomalaisia huippu-urheilijoita. Lukuisista rintamalla pidetyistä kilpailuista ”Karhumäen olympialaiset” olivat suurimmat ja tunnetuimmat. Talvikisat ehdittiin järjestämään kolmesti vuosina 1942, 1943 ja 1944, ja kesäkisat kahdesti 1942 ja 1943.

## Historia
Suomen joukot valtasivat Maaselän kannaksella sijaitsevan Karhumäen joulukuussa 1941. Urheilutoiminta käynnistyi seuraavan talven aikana rintamalinjojen vakiinnuttua ja taisteluiden muututtua asemasodaksi. Karhumäestä muodostui kilpailuiden pääpaikka, jonne eri puolilta rintamaa saapuneet urheilijat kerääntyivät kohtaamaan toisensa. Karhumäki valittiin kisapaikaksi hyvän sijaintinsa sekä sopivien suorituspaikkojensa vuoksi. Kaupunkia ympäröivä maasto tarjosi loistavat olosuhteet talviurheilulle, ja maastoa verrattiin jopa Garmisch-Partenkirchenin tai Zakopanen kilpailupaikkoihin. Talvikisojen nyrkkeily- ja painikisat järjestettiin Karhumäen teatterissa. Päävastuu kisojen järjestämisestä oli 1. divisioonalla ja kersantti Paavo Karikolla.

Viikonlopun kestäneet kilpailut saivat valtakunnallista huomiota ja keräsivät paljon yleisöä, jotka saapuivat seuraamaan tunnettuja huippu-urheilijoita tai kannustamaan oman yksikkönsä urheilijoita. Ohjelmaan kuuluivat juhlalliset avajaiset ja kisat päättyivät yhtymien väliseen marssikilpailuun. Kisoja oli seuraamassa arvovieraita, kuten ministereitä ja korkea-arvoisia sotilashenkilöitä sekä ulkomaalaisia lehtimiehiä. Moskovan radio puolestaan yritti propagandassaan vähätellä kisojen merkitystä. *[[TUL-lehti|TUL-lehteen]]* kirjoittaneen Lauri Nurmen mukaan Moskovan Tiltu väitti kisoihin osallistuneen vain muutamia urheilijoita, joiden tulokset olivat heikkoja.

Ensimmäisiin talvikisoihin maaliskuussa 1942 osallistui yli 300 hiihtäjää, 53 painijaa ja 42 nyrkkeilijää. Kesäkisojen 1942 ohjelmassa oli neljätoista eri lajia. Yleisurheilun ohella mukana olivat paini ja nyrkkeily. Lisäksi kisojen ohjelmassa olivat Karhumäen ja Äänislinnan väliset jalkapallo ja jääpallo-ottelut. Yleisurheilussa voittajat saivat opetusministeri Antti Kukkosen lahjoittaman kunniapalkinnon. Tammikuussa 1943 avattiin Karhumäen urheiluopisto, jossa järjestettiin miehistölle tarkoitettuja kursseja kesä- ja talvilajeissa. Sen tiloissa olivat voimistelu- ja painisali, nyrkkeilyhalli, vierashuoneita, keittiö ja sauna. Myös naisilla oli oma tila voimistelun harrastamiseen. Vuonna 1943 kesäkisojen suosio kasvoi niin, että kilpailuihin piti järjestää karsintoja. Yleisurheilun kolmessatoista eri lajissa oli 200 osallistujaa, ja nyrkkeilyssä ja painissa molemmissa 50. Viimeisiksi Karhumäen kisoiksi jäivät maaliskuussa 1944 järjestetyt talvikisat, kun urheilutoiminta loppui Neuvostoliiton käynnistettyä suurhyökkäyksensä kesäkuussa 1944.

## Kisat
### Talvikisat
*20.–21. maaliskuuta 1942
*13.–14. maaliskuuta 1943
*4.–5. maaliskuuta 1944

### Kesäkisat
*25.–26. heinäkuuta 1942
*17.–18. heinäkuuta 1943

## Lähteet
Sorjonen: Muraalimurhat

**Sorjonen: Muraalimurhat** on vuonna 2021 ensi-iltansa saanut rikoselokuva, jonka on ohjannut Juuso Syrjä. Elokuvassa esiintyvät *[[Sorjonen]]*-televisiosarjan hahmot. Sen on tuottanut tuotantoyhtiö Fisher King, ja elokuvalle on suunniteltu kansainvälistä levitystä. Elokuvan ovat käsikirjoittaneet Miikko Oikkonen ja Antti Pesonen.

Elokuva tehtiin ilman Suomen elokuvasäätiön tuotantotukea. Se sai kuitenkin elokuvasäätiön levitystukea ja kehittelytukea. Lisäksi se sai tuotantokannustinrahaa Business Finlandilta.

*Sorjonen: Muraalimurhat* sai ensi-iltansa 27. lokakuuta 2021.

Maaliskuussa 2022 Yle TV1 esitti elokuvan kolmiosaisena minisarjana jossa on yli 40 minuuttia ennennäkemätöntä materiaalia sekä erilainen loppu.

## Rooleissa

## Arvosteluja

## Lähteet

## Aiheesta muualla
* 
*
Zack MacEwen

**Zack MacEwen** (s. 8. heinäkuuta 1996 Charlottetown, Prinssi Edwardin saari) on kanadalainen jääkiekkoilija, joka edustaa NHL-seura New Jersey Devilsiä. MacEwen pelaa keskus- ja laitahyökkääjänä.

MacEwen teki varaamattomana pelaajana sopimuksen Vancouver Canucksin kanssa maaliskuussa 2017. Lisäksi hän on edustanut Philadelphia Flyersia ja Los Angeles Kingsia.

Heinäkuussa 2023 MacEwen teki vapaana agenttina Ottawa Senatorsin kanssa kolmen vuoden ja yhteensä 2,325 miljoonan dollarin arvoisen sopimuksen.

Lokakuussa 2025 Senators kauppasi MacEwenin New Jersey Devilsiin vaihdossa Kurtis MacDermidiin.

## Lähteet
Kari Tikkala

**Kari Tikkala** (s. 18. kesäkuuta 1963 Tornio) on suomalainen pianisti ja cembalisti.

Tikkala opiskeli Pekka Vapaavuoren johdolla Oulussa ja suoritti diplomiinsa johtaneet opinnot Sibelius-Akatemiassa Liisa Pohjolan ohjauksella. Hän sai opetusta myös György Sebőkiltä ja Tukholmassa Gunnar Hallhagenilta. Vuonna 1981 Tikkala voitti Ilmari Hannikainen -kilpailun ja vuonna 1988 Maj Lind -pianokilpailun. Hän on tehnyt opetustyötä Juvenalia-musiikkiopistossa. Hänen puolisonsa on urkuri Iina-Karita Hakalahti, ja pariskunnalla on yhteinen poika.

Tikkala on tulkinnut esimerkiksi Frédéric Chopinin sonaatteja ja tehnyt myös kansainvälisiä esiintymisiä.

## Lähteet